**KANDIDATI KOJI OSNOVNO OBRAZOVANJE ZAVRŠAVAJU ILI SU ZAVRŠILI IZVAN REPUBLIKE HRVATSKE**

 Kandidati koji izvan Republike Hrvatske završavaju ili su završili osnovno obrazovanje, mogu se prijaviti u srednje škole u Republici Hrvatskoj. Pod jednakim uvjetima upisuju se hrvatski državljani, Hrvati iz drugih država, djeca državljana iz država Europske unije te kandidati strani državljani izvan Europske unije, ako ispunjavaju potrebne uvjete.

 Ovi kandidati ne posjeduju elektronički identitet iz sustava ***AAI@EduHr*** pa ih mora registrirati ***Gradski ured za obrazovanje, kulturu i šport Grada Zagreba.***

**KANDIDATI HRVATSKI DRŽAVLJANI KOJI SE VRAĆAJU IZ ISELJENIŠTVA ILI OBRAZOVANJA U INOZEMSTVU**

 Kandidati hrvatski državljani koji se vraćaju iz iseljeništva ili obrazovanja u inozemstvu, a najmanje su se dva razreda od posljednjih triju razreda prethodnog obrazovanja školovali u inozemstvu, imaju pravo na izravan upis u srednju školu bez vrednovanja postignutoga uspjeha u osnovnoj školi, osim u programe za koje se provjeravaju posebne sposobnosti.

 Ovi kandidati ne posjeduju elektronički identitet iz sustava ***AAI@EduHr*** pa ih mora registrirati ***Gradski ured za obrazovanje, kulturu i šport Grada Zagreba.***

**Proces registracije preko Gradskog ureda za obrazovanje, kulturu i sport Grada Zagreba**

1. Gradskome uredu za obrazovanje, kulturu i sport, Ilica 25 , Zagreb kandidati poštom šalju ispunjenu i potpisanu prijavnicu s mrežne stranice: [www.upisi.hr](http://www.upisi.hr). U prijavnici između ostaloga, navode i broj mobilnog telefona na koji žele dobiti korisničke podatke (korisničku oznaku, lozinku i PIN).
2. Nakon što SMS – om dobiju korisničke podatke, kandidati se prijavljuju na mrežnu stranicu: [www.upisi.hr](http://www.upisi.hr)
3. Gradskome uredu za obrazovanje, kulturu i sport Grada Zagreba kandidati preporučenom poštom šalju, s naznakom Dokumenti za prijavu za upis u srednju školu, ovjerene preslike svjedodžbi posljednjih četiriju razreda osnovnog obrazovanja i dokaz o državljanstvu ( ovjerenu presliku domovnice za državljane Republike Hrvatske, a ovjerenu presliku putovnice za strane državljane). Dodatno, kandidati koji se vraćaju iz iseljeništva ili obrazovanja u inozemstvu koji žele ostvariti pravo izravnoga upisa dužni su priložiti dokaze o boravku u inozemstvu- potvrdu o prijavi i odjavi boravišta u inozemstvu.

Dokumenti moraju biti ovjerene preslike. Preslika dokumenata o državljanstvu ovjerava se kod javnog bilježnika, a preslike svjedodžbi mogu biti ovjerene i u školi koja je svjedodžbe i izdala. Nepotpuna dokumentacija neće biti prihvaćena, čime će kandidatu biti onemogućen plasman na ljestvicama poretka. Poslani dokumenti neće se vraćati- Ako je neki od priloženih dokumenata izdan na stranom jeziku, kandidat je dužan priložiti i prijevod ovjeren kod ovlaštenog sudskog tumača.

Ako kandidat u trenutku prijave još pohađa završni razred osnovne škole, svjedodžbu završnog razreda dostavit će naknadno.

***Datum dostave osobnih dokumenata i svjedodžbi za kandidate izvan redovnog sustava obrazovanja RH u ljetnom upisnom roku je 26.5.-4.7.2014.***

**Svjedodžbe koje nisu izdane u Republici Hrvatskoj moraju proći postupak priznavanja. Postupak priznavanja inozemne obrazovne kvalifikacije radi nastavka obrazovanja vodi srednja škola u koju će se kandidat upisati.**